EkBass/fiwiki-20250220-pages-articles huggingface dataset:
Jules Léger

Jules Léger PC C.C. (4. huhtikuuta 1913 – 22. marraskuuta 1980) oli kanadalainen diplomaatti, joka toimi maansa kenraalikuvernöörinä vuosina 1974–1979. Hän oli kardinaali Paul-Émile Légerin veli. Légeristä tuli vuonna 1975 Ottawan yliopiston lakitieteen kunniatohtori.Governor General of Canada Häntä edelsi kenraalikuvernöörinä Roland Michener ja seurasi Edward Schreyer. Hänen vaimonsa oli Gabrielle Carmel (k. 1998), josta tuli kenraalikuvernöörin puolisona itsestäänkin Kanadan ritarikunnan Companion. Léger oli kenraalikuvernöörinä merkittävä vaikuttaja Kanadan kulttuurielämässä. Hän perusti vuonna 1978 Jules Légerin palkinnon uudesta kamarimusiikista.The Canadian Encyclopedia: Jules Léger Prize for New Chamber Music == Lähteet == Leger, Jules Luokka:Companion of the Order of Canada Luokka:Vuonna 1913 syntyneet Luokka:Vuonna 1980 kuolleet
Rooman–Syyrian sota

Rooman–Syyrian sota, joskus myös Syyrian sota tai Antiokhoksen sota, käytiin seleukidikuningas Antiokhos III:n valtakunnan ja Rooman tasavallan johtaman liittouman välillä vuosina 192-188 eaa. Sota alkoi kun toisen makedonialaissodan rauhanehtoihin tyytymätön Aitolian liitto kutsui Seleukidien valtakunnan Antiokhos Suuren armeijan ajamaan roomalaiset valloittajat pois Kreikasta. Kuitenkin vain muutamat kannattivat seleukideja ja suurin osa kreikkalaisista liittoutui roomalaisten kanssa sodassa Antiokhos Suurta vastaan. Seleukidien armeija lyötiin Thermopylain taistelussa vuonna 191 eaa. Sodankäynti siirtyi tämän jälkeen Vähään-Aasiaan ja muutamien pienempien tappioiden jälkeen, koko Antiokhoksen armeija lyötiin Magnesian taistelussa vuonna 190 eaa. Roomalaiset määräsivät Antiokhokselle ankarat rauhanehdot, joiden mukaan seleukidien laivasto supistettiin miltei olemattomiin ja kaikenlaiset liittoumat ja sodankäynti kiellettiin.Goldsworthy s. 89-90 Sotaan osallistui myös kuuluisa karthagolainen sotapäällikkö Hannibal, joka oli paennut roomalaisia Antiokhoksen hoviin. == Lähteet == * === Viitteet === Luokka:Rooman sodat Luokka:100-luvun eaa. sodat Luokka:Seulonnan keskeiset artikkelit
Syyrian sota

Syyrian sodalla voidaan tarkoittaa ainakin seuraavia sotia: * Syyrian sodat, sarja sotia, jotka käytiin vuosien 274 eaa. ja 168 jaa. välillä * Rooman–Syyrian sota (192 eaa. – 188 jaa.) * Syyrian sisällissota (2011–), meneillään oleva sota.
Eremomelat

Eremomelat (Eremomela) eli aiemmalta nimeltään arokertut on herttujen heimoon kuuluva varpuslintusuku. Aikaisemmin suku luettiin kuuluvaksi kerttujen heimoon. Eremomeloihin kuuluu BirdLifen mukaan yhdeksän lajia. == Lajit == * Akasiaeremomela (Eremomela icteropygialis) * Karooeremomela (Eremomela gregalis) * Keltaeremomela (Eremomela pusilla) * Mustakauluseremomela (Eremomela atricollis) * Rusko-otsaeremomela (Eremomela turneri) * Ruskokauluseremomela (Eremomela usticollis) * Ruskolakkieremomela (Eremomela badiceps) * Somalianeremomela (Eremomela flavicrissalis) * Vihereremomela (Eremomela scotops) ==Lähteet== == Aiheesta muualla == *ITIS: Eremomela Luokka:Hertut
Sharpay Evans

Sharpay Evans on kuvitteellinen henkilö High School Musical -elokuvista. Sharpay on itsekeskeinen kaiken huomion haluava supersöpö elokuvan pahis, joka ei niele häviötä ilman revanssia. Hän ei kaihda keinoja päästäkseen näyttelijämaailman huipulle. Sharpay pukeutuu aina hienoihin ja todella kalliisiin vaatteisiin. Sharpay on jokaisen High school -pojan suosikki. Hän on myös hemmoteltu kakara. Sharpay juonittelee jokaisessa High School Musical -elokuvassa jotain ovelaa mikä saa Troyn (Zac Efron) ja Gabriellan (Vanessa Hudgens) eristykseen. Sharpay on Draamakerhon pitkäaikainen puheenjohtaja. Sharpay haluaa aina olla paikan keskipiste. Hän havittelee myös Gabriella Montezin poikaystävää, Troy Boltonia. Sharpayn pahin vihamies on Gabriella Montez. Sharpay jää East High'in opettamaan teatteri-ilmaisua. Sharpay tarvitsee koulussakin ylimääräistä tilaa vaatteilleen. Luokka:High School Musical -hahmot pt:Anexo:Lista de personagens de High School Musical#Sharpay Evans
Saint-Julien-Vocance

Saint-Julien-Vocance on kunta Ardèchen departementissa Ranskassa. Siellä on arviolta 229 asukasta (vuonna 2013) ja sen pinta-ala on 26,42 neliökilometriä. == Lähteet == == Aiheesta muualla == Saint-Julien-Vocance
Iraklis Thessaloniki FC

Iraklis Thessaloiniki FC (tavallisesti Iraklis tai Iraklis FC) on kreikkalainen jalkapalloseura Thessalonikin kaupungista. Seura pelaa kaudella 2021-2022 toiseksi korkeimmalla sarjatasolla Super League 2:ssa. Iraklis on perustettu vuonna 1908 ollen näin yksi vanhimmista jalkapalloseuroista Kreikassa (lempinimi onkin Γηραιός / Gireos, vanhat). Irakliksen nimi juontuu Kreikan mytologian Herakleksesta. Joukkue on voittanut 1976 Kreikka cupin sekä 1985 Balkan cupin. Thessalonikista tulee myös PAOK FC sekä Aris FC. ==Pelaajatilastot== === Eniten maaleja === Sijoitus Nimi Maalit Kansallisuus 1\. Dimitris Gesios 74 2\. Daniil Papadopoulos 64 3\. Fanis Tountziaris 62 3\. Vassilis Hatzipanagis 62 5\. Michalis Konstantinou 60 === Eniten otteluita === Sijoitus Nimi Ottelut Kansallisuus 1\. Daniil Papadopoulos 419 2\. Makis Sentelidis 312 3\. Bambis Xanthopoulos 283 4\. Vassilis Hatzipanagis 281 5\. Zaharias Haliabalias 280 Luokka:Kreikkalaiset jalkapalloseurat Luokka:Thessalonikin urheilu Luokka:Vuonna 1908 perustetut urheiluseurat el:Γυμναστικός Σύλλογος Ηρακλής
Taantuma (2008–2009)

Vuosien 2008–2009 taantuma eli talouden laskusuhdanne johtui monista erilaisista tekijöistä. Taantumaan johtivat korkea öljyn hinta, ruoan hinnan nousu, maailmanlaajuinen inflaatio, asuntojen korkeat hinnat ja lopulta rahoitussektorin kriisi. Yhdysvaltojen asuntolainoitukseen liittynyt subprime- kriisi muuttui finanssikriisiksi. Taantuman jälkeen euroalueella koettiin euroalueen velkakriisi. ==Syitä ja tapahtumia== Merkittävä alkusysäyksen taantumalle antoi asuntojen hintojen romahtaminen Yhdysvalloissa ja sitä seuranneet laiminlyödyt asuntolainat. Romahdus johtui asuntojen "hintakuplasta", tilapäisesti keinotekoisen korkeasta hintatasosta. Eräs syy kuplaan oli niin sanottujen korkeariskisten subprime-asuntoluottojen myöntäminen periaatteessa luottokelvottomille henkilöille asunnon ostoa varten. Ihmisille myönnettiin helposti asuntoluottoja, koska pankit halusivat tehdä voittoa asuntojen nousevilla hinnoilla ja koska valtio painosti pankkeja antamaan yhä enemmän asuntoluottoja vähävaraisimmille. Lisäksi puolivaltiolliset Freddie Mac ja Fannie Mae olivat taanneet tai rahoittaneet puolet asuntolainoista. Vuonna 1997 säädetyt asuntolainojen veroedut paisuttivat nekin asuntokuplaa. Taantuma alkoi näkyä jo vuoden 2007 alkupuolella ja elokuussa 2007 puhuttiin jo vakavasta pankkikriisistä. Pankit kärsivät tappioita myös CDS-luottotakuuhuijauksien takia. Osakkeiden kurssilasku alkoi monissa maailman suurissa pörsseissä touko-kesäkuussa 2008 ja kulminoitui voimakkaaseen romahdukseen Yhdysvaltain New Yorkin Wall Streetin pörsseissä maanantai-iltana 29.9.2008. Välitön syy tähän oli talouden elvytysehdotuksen kaatuminen kongressissa. Talouden elvytyslaki kaatui kongressissa ja Kaukoidässä oli tapahtunut romahdus. Maanantaina 29. syyskuuta S&P; 500 -indeksi putosi 9 %, ja Dow Jonesin teollisuusindeksi romahti melkein 778 pistettä eli 6,98 %. Talouskriisi levisi Eurooppaan, ja muun muassa Islannissa valtio otti pankkeja haltuunsa. ==Aikajana== Taantumassa valtion kansantuote on supistunut kaksi vuosineljännestä peräkkäin. * 23.1.2009 Britannia taantumassa. Edellinen taantuma Britanniassa vuonna 1991. * 27.2.2009 Bruttokansantuote laskuun, Suomi taantumassa. * Kesä-Heinäkuu 2009 Syvä taantuma päättyi. ==Katso myös== * Subprime-kriisi * Lama ==Lähteet== == Aiheesta muualla == Luokka:Taloushistoria Luokka:2000-vuosikymmen Luokka:Seulonnan keskeiset artikkelit
Rūta Paškauskienė

Rūta Paškauskienė (s. 29. maaliskuuta 1979 Kaunas) on liettualainen pöytätennispelaaja. Paškauskienė pelasi Pekingin olympialaisissa 2008, joissa hän eteni toiselle kierrokselle. Paškauskienė voitti naisten kaksinpelin EM- kisoissa vuonna 2008, ja hänellä on myös sekanelinpelin mestaruus 2007 EM- kisoista. ==Lähteet== Luokka:Liettualaiset pöytätennispelaajat Luokka:Vuonna 1979 syntyneet Luokka:Elävät henkilöt
Ludlow Griscom

Ludlow Griscom (17. kesäkuuta 1890 New York – 28. toukokuuta 1959) oli yhdysvaltalainen lintutieteilijä, joka tunnetaan maasto-ornitologian pioneerina. Hän tutki ja keräsi myös kasveja. Griscomin vanhemmat olivat Clement Acton Griscom ja Genevieve Sprigg Ludlow. Hän oli Frank Chapmanin suojatti, ja työskenteli myöhemmin Thomas Barbourin alaisena Harvardin yliopiston vertailevan eläintieteen osastolla ja kohosi sittemmin kuraattoriksi. 1920- ja 1930-luvuilla hän suoritti useita lintujen keräysretkiä Etelä- ja Keski-Amerikkaan. Hänen kuvailemiaan ja nimeämiään ovat muun muassa nyttemmin lähes varmuudella sukupuuttoon kuollut atitlaninuikku (Podilymbus gigas), ruskorintasieppari (Xenotriccus callizonus) ja darienintangara (Chlorospingus tacarcunae).ITIS Griscom teki huolelliset muistiinpanot havaitsemistaan linnuista, jopa tavallisilla maastoretkillä kotipuolessa. Hänen retkimuistiinpanonsa ovat nähtävillä Peabody Essex Museumissa. Tutkimustensa pohjalta hän kehitteli nykyään hallitsevan menetelmän määrittää lintu maastossa tuntomerkkien avulla ilman, että sitä tarvitsee ampua. Griscom toimi sekä Allen Morganin että Roger Tory Petersonin ohjaajana. Hän avusti Petersonia tämän kirjoittaessa ensimmäistä määritysopasta. Griscom jäi Harvardista eläkkeelle vuonna 1955. Vuonna 1957 hänelle tarjottiin American Ornithologists' Unionin (AOU) puheenjohtajuutta, mutta hän joutui eroamaan miltei välittömästi heikon terveytensä vuoksi. Hänen seuraajakseen tuli Ernst Mayr. Griscom kuoli Cambridgessa, ja hänet on haudattu Mount Auburnin hautausmaalle. Alan korkein yhdysvaltalainen kunnianosoitus, American Birding Associationin Ludlow Griscom Award for Outstanding Contributions to Regional Ornithology, nimettiin Griscomin kunniaksi. Griscomin motto oli: ”Lintua ei tarvitse ampua tietääkseen, mikä se on.” (”One need not shoot a bird to know what it was.”) == Teoksia == * The Warblers of North America (yhdessä Alexander Sprunt Jr:n kanssa). New York: Devin-Avair (1957). * Audubon’s Birds of America. Macmillan (1950). == Lähteet == Luokka:Yhdysvaltalaiset ornitologit Luokka:Vuonna 1890 syntyneet Luokka:Vuonna 1959 kuolleet
Atanagild

Atanagild (k. 567) oli Espanjan visigoottikuningas 555–567. Atanagild voitti vuonna 554 Bysantin keisarin Justinianus I:n lähettämien joukkojen tuella edeltäjänsä, kuningas Agila I:n. Bysantin joukot varmistivat Atanagildin aseman kuninkaana, mutta eivät voiton jälkeen suostuneetkaan luovuttamaan hänelle linnoitettuja satamia ja muita alueita. Atanagild yritti ajaa entiset liittolaisensa Iberian niemimaalta, mutta ei onnistunut siinä. Hän pystyi kuitenkin rajoittamaan Bysantin vallan Espanjan kaakkoisosiin. Atanagild siirsi visigoottien valtakunnan pääkaupungin Barcelonasta Toledoon. Bysantin lisäksi Atanagild joutui taistelemaan frankkeja ja sveebejä vastaan sekä Pyreneillä baskeja vastaan. Hän pystyi kuitenkin rakentamaan vahvan valtakunnan, jonka pääkaupunki oli hovinsa loistosta tunnettu Toledo. Atanagild oli naimisissa Goiswinthan kanssa, ja heillä oli kaksi tytärtä, Galsvinta ja Brunhilde. Atanagild naitti Galsvintan Neustrian kuninkaalle Kilperikille ja Brunhilden Austrasian kuninkaalle Sigebertille vähentääkseen frankkien suunnalta tulevaa hyökkäysvaaraa Kirkinen 1984, s. 62. Atanagildia seurasi valtaistuimella hänen veljensä Liuva I. == Lähteet == *Heikki Kirkinen: Otavan suuri maailmanhistoria. Osa 7. Kustannusosakeyhtiö Otava 1984. ISBN 951-1-07689-2. === Viitteet === Luokka:Visigoottien kuninkaat Luokka:Vuonna 567 kuolleet
OFI Kreeta

OFI Kreeta (kreik.ΟΦΗ - Όμιλος Φιλάθλων Ηρακλείου) on kreikkalainen jalkapalloseura Heraklionin kaupungista. Vuonna 1925 perustettu OFI pelaa Kreikan Superliigassa. OFI on pelasi pitkään yhtäjaksoisesti Kreikan korkeimmalla sarjatasolla vuodesta 1976 ja pudottuaan pääsarjasta palasi sinne vuonna 2018. OFI voitti Kreikan cupin 1987 sekä Balkan cupin kaudella 1988–1989. OFI:n mustat ja valkoiset värit juontuvat siitä, että perustamisen aikaan millään toisella kreetalaisella urheiluseuralla ei ollut kyseisiä värejä käytössään. == Eniten otteluita == Sijoitus Nimi Ottelut Kansallisuus 1\. Nikos Nioplias 416 2\. Petros Marinakis 258 3\. Kostas Chaniotakis 255 4\. Manolis Patemtzis 250 5\. Nikos Goulis 249 == Saavutukset == UEFA Intertoto Cup * 2. vuonna 2007 Balkan cup * 1. kaudella 1988/89 Kreikan cup * 1. vuonna 1987 * 2. vuonna 1990 == Lähteet == == Aiheesta muualla == * OFI Kreetan verkkosivut Luokka:Kreikkalaiset jalkapalloseurat Luokka:Vuonna 1925 perustetut urheiluseurat
Trista Rehn

Trista Nicole Sutter (o.s. Rehn) (s. 28. lokakuuta 1972 Indianapolis, Indiana) on yhdysvaltalainen julkisuuden henkilö. Hän on osallistunut muun muassa tositelevisio-ohjelmiin Unelmien poikamiestyttö (2003), Unelmien poikamies (2002), Tanssii tähtien kanssa (2005) ja Tristan ja Ryanin häät (2003). Hän on myös vieraillut komediasarjoissa Perheen kalleudet (According to Jim) ja Melkein täydellinen (Less than Perfect). Rehn oli vuonna 2003 Maxim-lehden Hot 100 -listan seitsemännellä sijalla.Maxim Hot 100 2003 Trista Rehn ja Ryan Sutter menivät naimisiin 6. joulukuuta 2003. Heillä on kaksi lasta, poika Maxwell (s. 2007) ja tytär Blakesley (s. 2009). Rehn on opiskellut Indianan ja Miamin yliopistoissa. == Lähteet == == Aiheesta muualla == * Luokka:Yhdysvaltalaiset julkisuuden henkilöt Luokka:Vuonna 1972 syntyneet Luokka:Elävät henkilöt
Kottaraiset (suku)

Kottaraiset (Sturnus) on kottaraisten heimoon kuuluva varpuslintusuku. Kottaraisten sukuun kuuluu BirdLifen mukaan 2 lajia. == Kottaraisiin (Sturnus) kuuluvia lajeja == * Kottarainen Sturnus vulgaris * Mustakottarainen Sturnus unicolor ==Lähteet== == Aiheesta muualla == *ITIS: Sturnus Luokka:Kottaraiset
Kim Yong-nam

Kim Yong-nam (s. 4. helmikuuta 1928) on pohjoiskorealainen poliitikko ja maan parlamentin, Korkeimman kansanneuvoston, puheenjohtaja. Häntä pidetään maan toiseksi vaikutusvaltaisimpana henkilönä. 1950-luvulla Kim opiskeli Neuvostoliitossa. Vuonna 1956 hän alkoi työskennellä Korean työväenpuolueen keskuskomitean ulkopolitiikan osastolla. Vuonna 1961 hänestä tuli Korean työväenpuolueen varakansanedustaja, ja vuonna 1972 hänet valittiin keskuskomitean ulkopolitiikan osaston jäseneksi. Ulkoministerinä hän toimi vuosina 1983–1998. Nykyisessä virassaan Kim on ollut vuodesta 1998. Kim Jong- nam oli 1940-, 1980- ja 1990-luvuilla usein presidentti Kim Il-sungin mukana tämän ulkomaanmatkoilla. Nykyään hän on ollut usein edustamassa maataan esimerkiksi valtiovierailuilla ja olympialaisissa. Teoriassa Kim Yong-nam, Kim Jong-un ja pääministeri Choe Yong-rim ovat maan kolmijäseninen valtionjohto, mutta käytännössä kaikki valta oli Kim Jong-unin käsissä. == Lähteet == Luokka:Pohjoiskorealaiset poliitikot Luokka:Vuonna 1928 syntyneet Luokka:Elävät henkilöt
Futsalin maailmanmestaruuskilpailut 2004

Vuoden 2004 futsalin maailmanmestaruuskilpailut järjestettiin Kiinan Taipeissa 21. marraskuuta - 5. joulukuuta. Kisat olivat viidennet futsalin maailmanmestaruuskilpailut FIFA:n alaisuudessa. Maailmanmestaruuden voitti hallitseva mestari Espanja, joka kukisti finaalissa Italian. Ennakkosuosikki ja kolme ensimmäistä mestaruutta voittanut Brasilia jäi pronssille hävittyään Espanjalle välierässä rangaistuspotkukilpailun jälkeen. Mestaruus oli Espanjalle toinen. Kisojen parhaaksi pelaajaksi valittiin Brasilian Falcão, joka voitti myös turnauksen maalikuninkuuden. == Karsinnat == Maailmanmestaruuskilpailujen karsintoihin osallistui yhteensä 84 maata, joiden lisäksi isäntämaa Kiinan Taipei pääsi kisoihin automaattisesti. Isäntämaan ohella Tšekki pääsi ensimmäistä kertaa lopputurnaukseen. Kisoihin päässeet joukkueet olivat: Maanosa Kiintiö Maat Eurooppa (UEFA) 5 Etelä-Amerikka (CONMEBOL) 3 Aasia (AFC) 4 (isäntämaa) Pohjois- ja Keski-Amerikka (CONCACAF) 2 Afrikka (CAF) 1 Oseania (OFC) 1 == Lopputurnaus == === Ensimmäinen kierros === ==== Lohko A ==== ==== Lohko B ==== ==== Lohko C ==== ==== Lohko D ==== === Toinen kierros === ==== Lohko E ==== ==== Lohko F ==== === Välierät === === Pronssiottelu === === Finaali === == Lähteet == * * Luokka:Futsalin maailmanmestaruuskilpailut Luokka:Vuoden 2004 urheilu
Opiskelijakulttuurimuseo

Opiskelijakulttuurimuseo (aiemmin Polyteekkarimuseo) on Suomen vanhin opiskelijoiden kulttuurihistoriaa esittelevä museo. Museo esittelee kolmen Aalto-yliopiston alan – tekniikan, kauppatieteiden ja taiteen – opiskelijakulttuureja ja niiden historiaa. Museota ylläpitää Aalto-yliopiston ylioppilaskunta, jonka taidekokoelmaa näyttelyissä myös esitellään. Museosta vastaa ylioppilaskunnan arkistonhoitaja museonjohtajana ja museon intendentti sekä hänen johtamansa museojaosto. Opiskelijakulttuurimuseo on Unescon alaisen Kansainvälisen museoneuvoston jäsen. == Historia == Polyteekkarimuseo aloitti toimintansa vuonna 1958 Helsingissä Vanhalla Polilla osoitteessa Lönnrotinkatu 29, josta se siirtyi Otaniemeen 1990-luvun alussa. Vuoden 2018 lopussa museo sulkeutui remontin takia, mutta avasi ovensa jälleen syksyllä 2021. Samalla museon nimi muuttui Opiskelijakulttuurimuseoksi, ja se alkoi esitellä teekkarikulttuurin lisäksi myös kauppatieteiden ja taiteen opiskelijakulttuureja. Uudistuksen tavoitteena oli luoda yhteenkuuluvuuden tunnetta yliopiston sisällä. Hanketta myös vastustettiin, mutta AYY vakuutti, että uudistus ei ole keneltäkään pois. == Lähteet == Luokka:Espoon museot Luokka:Suomen paikallismuseot Luokka:Otaniemi Luokka:Aalto-yliopisto Luokka:Opiskelijakulttuuri
Naisten jalkapallon maailmanranking

Naisten FIFA-ranking on FIFA:n luoma pistejärjestelmä naisten jalkapallomaajoukkueille. Rankingiin vaikuttaa neljän viime vuoden aikana pelatut pelit (painotettuna 100% - 50% - 30 % - 20%). Jotta ranking lasketaan, on joukkueen pelattava vuodessa vähintään viisi peliä. == 50 parhaiten sijoittunutta maata == Tilanne 17. kesäkuuta 2022. Sijoitus Muutos Maa Pisteet 1 2104.25 2 2061.17 3 2041.02 4 2013.34 5 2010.39 6 2003.01 7 1985.84 8 1982.05 9 1973.86 10 1940 11 1914.9 12 1912.74 13 1910.67 14 1904.33 15 1873.03 16 1858.99 17 1856.65 18 1845.01 19 1812 20 1796.49 21 1784.32 22 1745.52 23 1723.64 24 1717.04 25 1705.48 26 1695.14 27 1692.08 28 1690.58 29 1685.84 30 1679.68 31 1663.99 32 1655.51 33 1651.89 34 1645.66 35 1641.82 36 1634.38 37 1629.65 38 1627.13 39 1604.42 40 1585.21 41 1568.45 42 1552.34 43 1547.02 44 1541.41 45 1536.95 46 1518.18 47 1518.14 48 1517.59 49 1503.99 50 1489.74 ==Katso myös== * UEFA:n maapisteranking * Jalkapallon maailmanranking == Lähteet == Luokka:Naisten jalkapallo Luokka:FIFA
Veen

Veen voi tarkoittaa ainakin seuraavia: * Veen, kylä Pohjois-Brabantin provinssissa Alankomaissa * Stephan Veen, alankomaalainen maahockeypelaaja * Veen, suomalainen pullotetun veden tuotemerkki; pullon on suunnitellut Antti Eklund.
Carrefour (Haiti)

Carrefour () on Haitin toiseksi suurin kaupunki, jossa on vajaat puoli miljoonaa asukasta.Haiti – Largest Cities (geonames.org) Se kuuluu Haitin pääkaupungin Port-au-Princen yli 2 miljoonan asukkaan metropolialueeseen.Citypopulation.de Kaupunki sijaitsee vain noin 10 kilometrin päässä pääkaupungin keskustasta länteen. Carrefour on köyhää ja slummiutunutta esikaupunkialuetta, jossa perheet elävät usein vain yhden dollarin päivittäisellä tulotasolla. Kaupunki on kasvanut viime vuosikymmenten aikana nopeasti väen muuttaessa maaseudulta pääkaupunkialueelle, vaikka muuttajille ei ole ollut tiedossa työ- tai koulutuspaikkaa tai edes asuntoa. Monet naiset hankkivat elantoaan esimerkiksi kalaa ja hedelmiä myyvinä katukauppiaina, ja myös lapsien työskentely on yleistä. Vain harvoilla on varaa koulunkäyntiin. Vanhempien miesten joukossa on vielä runsaasti kalastajia, jotka pyydystävät saaliinsa saastuneelta pääkaupungin edustan merialueelta kaduille kaupattavaksi.Survival and Poverty in Carrefour Puhtaan käyttöveden heikko saatavuus on kaupungin suurimpia ongelmia. Nuoriso on jengiytynyttä ja väkivaltaisuudet ovat yleisiä. Köyhyyden ja koulutusmahdollisuuksien puutteen vuoksi monet nuoret ajautuvat rikollisuuden ja prostituution pariin. Pahamaineisella Feuillesin slummialueella tapahtui vuonna 1999 Haitin poliisin tekemä yhdentoista nuoren miehen väkivaltainen teloitusmurha, joka sai kansainvälistä huomiota.Online Encyclopedia of Mass Violence Vuoden 2010 tammikuussa sattuneen maanjäristyksen keskus osui vain noin kymmenen kilometrin päähän Carrefourista lounaaseen. Järistystä alettiin jopa kutsua Carrefourin nimellä.Geology.com Pian järistyksen jälkeen erään radioaseman arvion mukaan koko Carrefourin kaupunki tuhoutui järistyksessä.Haiti Earthquake Disaster Info == Lähteet == == Aiheesta muualla == Luokka:Haitin kaupungit
Sydney Harbour Bridge

Sydney Harbour Bridge on teräksinen kaarisilta Sydneyssä Australiassa. Sillan rakennustyöt aloitettiin 28. heinäkuuta 1923 ja se avattiin liikenteelle 19. maaliskuuta 1932. Guinnessin ennätysten kirja listaa sillan maailman leveimmäksi pitkän jännevälin sillaksi. Pituudeltaan se on maailman neljänneksi pisin yhden jännevälin teräskaarisilta. Sydney Harbour Bridgen suunnitteli John Bradfield, jonka mukaan myös sillan yli kulkeva tie, Bradfield Highway on saanut nimensä. Sillan yksityiskohtaisen suunnitelman toteutti Ralph Freeman. Heinäkuussa 2022 sillan huipulla sijaitsevaan lipputankoon päätettiin Australian lipun rinnalle nostaa pysyvästi aboriginaalien lippu. Aiemmin tangossa oli liehunut osavaltion lippu, mutta kolmannen lipputangon lisäämisen katsottiin olevan liian kallista. thumb|center|500px|Ilmakuva sillasta. Vasemmalla Sydneyn oopperatalo. == Lähteet == == Aiheesta muualla == * City of Sydney * Sydney.com.au * Australian hallituksen kulttuurin ja vapaa-ajan portaali * Maailman suurin kaarisilta, Suomen Kuvalehti, 14.05.1932, nro 20, s. 26, Kansalliskirjaston digitaaliset aineistot Luokka:Sydneyn rakennukset ja rakennelmat Luokka:Kaarisillat
Georges-Henri Lévesque

Georges-Henri Lévesque C.C., O.Q., (16. helmikuuta 1903 – 15. tammikuuta 2000) oli kanadalainen dominikaani. Hän sai katolisen pappisvihkimyksensä vuonna 1928. Lévesque sai useita huomattavia tunnustuksia, kuten vuonna 1983 Pearsonin rauhanmitalin. Hän oli Royal Society of Canadan jäsen vuodesta 1949 ja Order of Canadan Companion vuodesta 1979.http://www.unac.org/en/news_events/pearson/1983.asp Hänestä tuli myös Ordre national du Québecin officer vuonna 1985.http://www.thecanadianencyclopedia.com/index.cfm?PgNm=TCE&Params;=A1ARTA0004655 Lévesque työskenteli kotimaassaan muun muassa Lavalin yliopistossa, jossa hän oli sosiaalitieteiden tiedekunnan dekaanina vuoteen 1955. Hän oli Ruandan kansallisen yliopiston ensimmäinen rehtori vuosina 1963–1972. == Lähteet == Levesque, Georges-Henri Luokka:Companion of the Order of Canada Luokka:Officer of the National Order of Quebec Luokka:Vuonna 1903 syntyneet Luokka:Vuonna 2000 kuolleet
Espanjan futsalmaajoukkue

Espanjan futsalmaajoukkue edustaa Espanjaa futsalin kansainvälisissä otteluissa. Sitä hallinnoi Espanjan kuninkaallinen jalkapalloliitto. Espanjan päävalmentajana toimii Fede Vidal. Espanjan maajoukkue on ollut mukana toistaiseksi kaikissa FIFA:n ja UEFA:n järjestämissä futsalin arvokisoissa. Se on voittanut maailmanmestaruuden kahdesti vuosina 2000 ja 2004 sekä Euroopan- mestaruuden kuudesti. Mitalien ulkopuolelle Espanja on jäänyt ainoastaan ensimmäisissä MM-kisoissa 1989. == Joukkueen kokoonpano == Espanjan maajoukkueen kokoonpano Suomea vastaan MM-karsintaottelussa 24.10.2019. Espanja voitti ottelun 4-1. Espanjan maajoukkue # Nimi Seura Pelaajprofiili 12 Juanjo FC Barcelona Maalivahti 1 Jesus Herrero Movistar Inter Maalivahti 2 Ortiz C Movistar Inter Pohja 4 Bebe Movistar Inter Laita/Pohja 9 Fernan El Pozo Murcia Laita 10 Rafa Usin CA Osasuna Magna Laita/Pivot 3 Marc Tolra El Pozo Murcia Pohja 5 Boyis FC Barcelona Pohja 6 Solano Movistar Inter Pivot 7 Adolfo FC Barcelona Laita 8 Lin KPRF Moskova Laita 11 Joselito FC Barcelona Laita 14 Raul Campos Palma Futsal Laita/Pivot 15 Juan Emilio Gazprom Ugra Pivot == Arvokisat == === Maailmanmestaruuskilpailut === * 1989 – 1. kierros * 1992 – Pronssia * 1996 – Hopeaa * 2000 – Mestaruus * 2004 – Mestaruus * 2008 – Hopeaa * 2012 – Hopeaa * 2016 – Puolivälierät === Euroopan-mestaruuskilpailut === * 1996 – Mestaruus * 1999 – Hopeaa * 2001 – Mestaruus * 2003 – Pronssia * 2005 – Mestaruus * 2007 – Mestaruus * 2010 – Mestaruus * 2012 – Mestaruus * 2014 – Pronssia * 2016 – Mestaruus * 2018 – Hopeaa == Lähteet == * * === Viitteet === Luokka:Futsalmaajoukkueet Maajoukkue
Lucius Anicius Gallus

Lucius Anicius Gallus (100-luku eaa.) oli roomalainen sotilas ja poliitikko. Hän toimi preettorina vuonna 168 eaa., jolloin hän kukisti Illyrian kuningas Gentiuksen illyrialaisten pääkaupungissa Skodrassa. Seuraavana vuonna hänen preettorinkauttaan jatkettiin ja hän sai propreettorinviran. Gallus valloitti samana vuonna Epeiroksen ja vietti triumfin voittojensa kunniaksi. Gallus valittiin vuonna 160 eaa. konsuliksi yhdessä Marcus Cornelius Cetheguksen kanssa. == Lähteet == * Luokka:Roomalaiset sotilaat Luokka:Roomalaiset poliitikot
Mont-Louis

Mont-Louis () on kunta Pyrénées-Orientalesin departementissa Languedoc- Roussillonin hallintoalueella Ranskassa. Kunta kuuluu Pradesin arrondissementtiin ja Mont-Louisin kantoniin. Kunnassa oli 284 asukasta vuoden 2007 väestönlaskennassa ja väestötiheys oli 728,2 as./km². Mont-Louisin pinta- ala on 0,4 neliökilometriä. Mont-Louisin naapurikunnat ovat La Llagonne pohjoisessa, Sauto koillisessa sekä La Cabanasse muissa ilmansuunnissa. Mont- Louisista on matkaa La Cabanasseen 1,2 kilometriä, Saint-Pierre-dels- Forcatsiin 1,6 km, La Llagonneen 1,9 km, Planèsiin 2,5 km, Sautoon 2,6 km, Bolquèreen 3,5 km ja Fontpédrouseen 4,9 km. Vuonna 2008 Mont-Louisin sitadelli ja kaupunginmuurit hyväksyttiin Unescon maailmanperintöluetteloon yhdessä 12 muun Sébastien Le Prestre de Vaubanin suunnitteleman linnoituksen kanssa. == Väkiluvun kehitys == Vuosi Väkiluku Vuosi Väkiluku 1968 391 1990 200 1975 250 1999 272 1982 239 2007 284 Lähde: == Tunnettuja asukkaita == * Jean Gilles (1904–1961), kenraali == Lähteet == == Aiheesta muualla == * Kunnan kotisivut * Mont-Louis INSEEn sivuilla * Mont-Louis Lion1906:n sivuilla Luokka:Pyrénées- Orientalesin kunnat
Antti Eklund

Antti-Mikael Eklund (s. 2. tammikuuta 1960 Turku) on suomalainen muotoilija, joka toimi Taideteollisen korkeakoulun professorina 1998–2003. Vuosina 2004–2006 hän toimi mainostoimisto SEK & Greyn design-johtajana.Tietotekniikan muotoilussa pelkistys on parasta – TietokoneAntti Eklund , Crowfunder.com. Viitattu 22.11.2014. Eklund valmistui arkkitehdiksi Teknillisen korkeakoulun arkkitehtuurin osastolta vuonna 1988. Eklundin tuotantoa on Alessin ja Marimekon valikoimissa. Hänen suunnittelemansa VEEN-vesipullo on voittanut useita muotoilupalkintoja.Suomalainen VEEN Waters voittaa arvostetun muotoilupalkinnon Luksusveden voittoputki jatkuu == Lähteet == == Aiheesta muualla == * Eklund Design Oy * Innopropeller LLC * Eklund Art Factory Luokka:Suomalaiset muotoilijat Luokka:Suomalaiset arkkitehdit Luokka:Elävät henkilöt Luokka:Vuonna 1960 syntyneet
Levadiakos FC

Levadiakos FC on kreikkalainen jalkapalloseura Livadeiásta. Se on perustettu vuonna 1961. Levadiakos nousi Kreikan Superliigan edeltäjään Alfa Ethnikiin vuonna 2005 ja putosi takaisin Beta Ethnikiin kaudeksi 2006–2007, josta se nousi heti takaisin pääsarjaan vuonna 2007. Kolmen pääsarjakauden jälkeen joukkue pelasi jälleen yhden kauden kakkostasolla. Kausina 2011–2019 se pelasi kahdeksan peräkkäistä superliigakautta ja sijoittui parhaimmillaan seitsemänneksi kaudella 2011–2012 sekä yhdeksänneksi kaudella 2013–2014. Kausina 2019–2022 Levadiakos pelasi toisella sarjatasolla, piipahti sitten Superliigassa kaudella 2022–2023 ja nousi jälleen takaisin Superliigaan kaudeksi 2024–2025. == Lähteet == Luokka:Kreikkalaiset jalkapalloseurat Luokka:Vuonna 1961 perustetut urheiluseurat
Pyhäjoen lukio

Pyhäjoen lukio on Pyhäjoella toimiva lukio. Se on aloittanut toimintansa elokuussa 1987. Pyhäjoen lukion rehtorina toimi pitkään Pekka Viitanen. Sen jälkeen rehtorin tehtäviä hoiti Tauno Rajaniemi. Nykyään lukion rehtorina toimii Tero Niemi. Aluksi lukio toimi rivitalorakennuksessa, mutta syksyllä 1999 lukio muutti uuteen koulurakennukseen. Lukiossa opiskelee noin sata opiskelijaa, jotka ovat kotoisin pääosin Pyhäjoelta. == Aiheesta muualla== *Pyhäjoen lukio *Pyhäjoen Kuulumiset Luokka:Suomen lukiot
Rappa Ternt Sanga

__NOTOC__ Rappa Ternt Sanga on T-Painin esikoisalbumi, joka ilmestyi 6. joulukuuta 2005. Nimi "Rappa Ternt Sanga" tarkoittaa vapaasti käännettynä "Räppäristä tuli laulaja". Levy kertoo T-painin elämästä. Albumi debytoi Yhdysvalloissa Billboard 200 -listan sijalla 33, ja sitä on myyty maailmanlaajuisesti yli miljoona kappaletta. == Kappaleet == # # # # # # # # # # # # # # # # # # == Arvostelut == * Allmusic: Allmusic review * Rolling Stone: Rolling Stone: Album review == Lähteet == Luokka:Vuoden 2005 esikoisalbumit Luokka:T-Painin albumit
Pienen pojan haaveet

Pienen pojan haaveet on suomalainen country-kappale, jonka Kari Kuuva teki alun perin Jarno Sarjaselle. Sarjanen esitti kappaleen Syksyn Sävel -ohjelmassa vuonna 1971. == Levytykset == * Jarno Sarjanen (Jarno Sarjanen, 1971) * Tapio Heinonen (Vaeltaja Tapio Heinonen, 1976) * Jukka Raitanen (Jukka Raitanen, 1977) * Ykä ja Sylvesterit (Tunnelmallisesti, 1983) * Antti Hautaniemi (Töpinää töppösiin, 1985) * Lasse Hoikka ja Souvarit (Nuoruuden tie, 1985) * Kari Tapio (Olen suomalainen - Kaikki levytykset 1972-1992) * Country Cowboy (Sepeteus, 1989) * Keijo Minerva (Miehen tie, 1991) * Yölintu (Pienen pojan haaveet, 2000) * Micco Vuorio (Pienen tytön haaveet, 2000) * Harri Marstio: 10 (2006) * Jukka Moilanen: (Jusu, Pienen pojan haaveet 2012) * Jussi Syren and the Groundbreakers (My Dreams of Yesterday , 2015) * LäpiValaisu (Pienen pojan haaveet, 2015) == Lähteet == * Jarno Sarjanen MySpace-sivustolla * Pomus.net - Jarno Sarjanen * Kappale Suomen Äänitearkiston tietokannassa Luokka:Suomalaiset musiikkikappaleet Luokka:Vuoden 1971 kappaleet Luokka:Countrykappaleet Luokka:Syksyn sävel -finalistit
Hullut mielenterveyden puolesta

Hullut mielenterveyden puolesta on toukokuussa 2002 ilmestynyt hyväntekeväisyysalbumi, jolla tuettiin Pelastakaa Lapset ry:n Tiukula- hanketta. Julkaisija oli Helsinki Records (EMI). Tommy Tabermannin esittämä kappale "Kiitti vitusti" oli tarkoitus julkaista kyseisellä kokoelmalla, mutta sitä ei julkaistu kappaleen asiattoman kielenkäytön vuoksi. Kyseinen kappale julkaistiin vuonna 2004 omana singlenä ja Tabermannin albumilla Mulle kaikki heti nyt. ==Kappaleet== # # Arvi Lind – # Ainoa oikea poikabändi (Tuomas Enbuske, Wallu Valpio, Peltsi, Juuso) – # Jörn Donner & Maria Guzenina – # Simo Frangén – # Jaana Pelkonen – # Joonas Hytönen – # Henkka Hyppönen & Mette Mannonen – # Ruben Stiller – # Pertti Salovaara – # Hullujen yhteislaulu – # Anna-Leena Härkönen – # # Jari Sarasvuo – ==Lähteet== Luokka:Vuoden 2002 kokoelma-albumit Luokka:Suomalaiset albumit
Finn Christian Jagge

Finn Christian Jagge (4. huhtikuuta 1966 Stabekk, Bærum – 8. heinäkuuta 2020 Oslo) oli norjalainen alppihiihtäjä ja pujottelun olympiavoittaja. == Elämä ja urheilu-ura == Jagge sijoittui MM-kilpailuissa Bormiossa 1985 pujottelussa viidenneksitoista ja Crans Montanassa 1987 alppiyhdistetyssä seitsemänneksi. Calgaryn olympialaisissa 1988 hän oli yhdistetyssä yhdeksäs. Vailin MM- kilpailujen 1989 pujottelussa hän sijoittui 13:nneksi ja Saalbachissa 1991 kahdeksanneksi. Jagge voitti pujottelun olympiakultaa Albertvillessä 1992 ennen Alberto Tombaa. Moriokan MM-kisojen 1993 pujottelussa hän oli seitsemäs ja Lillehammerin olympialaisissa 1994 samassa lajissa kuudes. Sierra Nevadan MM-kilpailuissa 1996 Jagge oli yhdistetyssä kahdeksas, seuraavana vuonna Sestrieressä puolestaan yhdistetyssä kahdeksas ja pujottelussa kolmastoista. Naganon olympialaisissa 1998 hän sijoittui pujottelussa seitsemänneksi ja uransa viimeisissä arvokisoissa, Vailin MM-kilpailuissa 1999 pujottelussa 18:nneksi. Jagge voitti urallaan seitsemän maailmancup-osakilpailua, oli kolme kertaa toinen ja seitsemän kertaa kolmas. Pujottelun maailmancupin kokonaiskilpailussa hän sijoittui kolmanneksi kausilla 1991–1992, 1996–1997 ja 1998–1999. Jagge kuoli lyhyen sairastamisen jälkeen oslolaisessa sairaalassa 54-vuotiaana 8. heinäkuuta 2020.Finn Christian Jagge er død https://www.expressen.se/sport/alpint/norsk-os-hjalte-dod-blev-54-ar-gammal/ == Maailmancup-voitot == Päivä Paikka Laji 17\. joulukuuta 1991 Madonna di Campiglio Pujottelu 9\. tammikuuta 1994 Kranjska Gora Pujottelu 15\. maaliskuuta 1997 Vail Pujottelu 15\. joulukuuta 1997 Sestriere Pujottelu 14\. joulukuuta 1998 Sestriere Pujottelu 28\. helmikuuta 1999 Ofterschwang Pujottelu 13\. joulukuuta 1999 Madonna di Campiglio Pujottelu == Lähteet == * * === Viitteet === == Aiheesta muualla == * Luokka:Norjalaiset alppihiihtäjät Luokka:Norjalaiset olympiavoittajat Luokka:Vuonna 1966 syntyneet Luokka:Vuonna 2020 kuolleet
Västäräkit (suku)

Västäräkit (Motacilla) on västäräkkien heimoon kuuluva varpuslintusuku. Västäräkkien sukuun kuuluu BirdLifen mukaan 12 lajia. == Lajit == *Aasiankeltavästäräkki Motacilla tschutschensis *Afrikanvästäräkki Motacilla aguimp *Japaninvästäräkki Motacilla grandis *Keltavästäräkki Motacilla flava *Koskivästäräkki Motacilla clara *Madagaskarinvästäräkki Motacilla flaviventris *Mekonginvästäräkki Motacilla samveasnae *Mustavästäräkki Motacilla maderaspatensis *Sitruunavästäräkki Motacilla citreola *Suvantovästäräkki Motacilla capensis *Virtavästäräkki Motacilla cinerea *Västäräkki Motacilla alba ==Lähteet== == Aiheesta muualla == *ITIS: Motacilla *
Panionios FC

Panionios FC () on kreikkalainen jalkapallojoukkue Nea Smyrnistä. Panionios pelaa kaudella 2021-2022 kolmanneksi korkeimmalla sarjatasolla Gamma Ethnikissa. Panionios on perustettu 1890. Saksalaisen Ewald Lienenin tultua seuran peräsimeen kesällä 2006 Panionios on noussut kärjen tuntumaan Kreikan liigassa. Seurajohdon ja saksalaisvalmentajan sukset menivät kuitenkin 2008 ristiin ja lopulta Lienen erosi marraskuussa 2008 tehtävistään. Lienen: "Der Gipfel der Entwicklung" Hänen seuraajakseen nimetty Takis Lemonis jätti tehtävänsä jo pian joulukuun alussa. Auch Lemonis wirft das Handtuch == Saavutukset == * Kreikan cup (2): 1979, 1988 * Balkan cup: 1971 == Entisiä päävalmentajia == * Bo Johansson (1988–1989) * Emerich Jenei (1995–1996) * Martti Kuusela (2000–2002) * Ewald Lienen (2006–2008) * Takis Lemonis (2008, 2010–2011) * Emilio Ferrera (2009–2010) * Georgios Paraschos (2010) * Mikael Stahre (2010) * Apostolos Mantzios (2010) * José Anigo (2018) == Lähteet == Luokka:Kreikkalaiset jalkapalloseurat Luokka:Vuonna 1890 perustetut urheiluseurat
Epistrofos

Epistrofos (, ) oli kreikkalaisessa mytologiassa kolmen eri Troijan sotaan osallistuneen miehen nimi, jotka kaikki mainitaan Homeroksen Iliaassa. == Ifitoksen poika == Tunnetuin Epistrofoksista oli Ifitoksen poika ja Skhedioksen veli. Veljensä tavoin myös hän oli Helenan kosijoiden joukossa.Apollodoros: Bibliotheke ('Kirjasto') 3.10.8 (engl. käännös). Epistrofos ja Skhedios johtivat yhdessä fokislaiset kymmenellä aluksella Troijan sotaan osana kreikkalaisten joukkoja.Homeros: Ilias ii.517–526 (engl. käännös).Hyginus: Fabulae xcvii (engl. käännös). Päinvastoin kuin veljensä, Epistrofos palasi sodasta elossa kotiin.Pausanias: Periegesis tes Hellados ('Kreikan kuvaus') 10.36.10 (engl. käännös). == Muita samannimisiä hahmoja == * Epistrofos, kuningas Euenoksen poika, jonka Akhilleus surmasi yhdessä tämän veljen Myneen kanssa ryöstäessään Briseistä.Homeros: Ilias ii.681–694 (engl. käännös). * Epistrofos, Alyben sotapäällikkö, joka johti halizonialaisia sodassa Troijan puolella.Homeros: Ilias ii.856–857 (engl. käännös). == Lähteet == Luokka:Kreikkalainen mytologia
Alex Lee

Alex Lee (s. 16. maaliskuuta 1970 Bristol, Englanti) on englantilainen muusikko. Hän soitti Suedessa pianoa ja kitaraa sekä toimi taustalaulajana. Sueden hajottua Lee ei liittynyt Brett Andersonin ja Bernand Butlerin kokoamaan uuteen The Tears -yhtyeeseen. Hän on soittanut myös yhtyeissä The Blue Aeroplanes, Strangelove, Placebo ja Goldfrapp. Luokka:Englantilaiset pianistit Luokka:Englantilaiset kitaristit Luokka:Vuonna 1970 syntyneet Luokka:Elävät henkilöt
Manoel Tobias

Manoel Tobias da Cruz Júnior (s. 19. huhtikuuta 1971, Salgueiro) on brasilialainen futsalpelaaja. Manoel Tobias on yksi menestyneimmistä futsalpelaajista maailmassa. Hän on voittanut Brasilian maajoukkueessa maailmanmestaruuden kahdesti vuosina 1992 ja 1996. Mestaruuksien lisäksi hänellä on myös yksi MM-hopea vuodelta 2000 ja MM-pronssi vuodelta 2004. Manoel Tobias voitti MM-kisojen maalikuninkuuden 1996 sekä 2000 ja hänet valittiin näiden turnausten parhaaksi pelaajaksi. Manoel Tobiasilla on hallussaan lukuisia MM-kisojen ennätyksiä. Hänellä on muun muassa tilillään 43 maalia 32 ottelussa, jotka ovat molemmat kisaennätyksiä. Seurajoukkueessaan Manoel Tobias on voittanut lukuisia Brasilian mestaruuksia. Hän on myös kokeillut jalkapallouraa Grêmiossa, mutta palasi takaisin futsaliin kolmen kuukauden jälkeen. == Lähteet == * * === Viitteet === Luokka:Brasilialaiset futsalpelaajat Luokka:Vuonna 1971 syntyneet Luokka:Elävät henkilöt
Kulttuurin perustekijöitä

Kulttuurin perustekijöitä on filosofi Erik Ahlmanin kulttuurifilosofinen teos, jonka julkaisi Gummerus vuonna 1939. Kustantaja otti teoksesta uusintapainoksen vuonna 1976 ja Jyväskylän yliopiston filosofian laitos julkaisi siitä pehmeäkantisen näköispainoksen vuonna 1992. == Arvojen jaottelua == Ahlman esittää teoksessa seuraavan arvojen jaottelun. * hedonistiset arvot **(onni, mielihyvä, ilo, nautinto, aistillisuus) * vitaaliset arvot **(elämä, terveys, tahto, kuntoisuus) * esteettiset arvot **(kauneus, ylevyys, suloisuus, taide) * tiedolliset arvot **(totuus, tieto, oppi, koulutus, viisaus, tiede) * uskonnolliset arvot **(usko, toivo, pyhyys, laupeus) * sosiaaliset arvot **(altruismi, ystävyys, rakkaus, uskollisuus, vapaus, veljeys, kunnia, isänmaallisuus, turvallisuus) * mahtiarvot **(voima, valta, sota, rikkaus, raha, voitto) * oikeusarvot **(oikeudenmukaisuus, ihmisoikeudet, tasa-arvo, laillisuus) * eettiset arvot **(hyvyys, moraalinen oikeus) Näihin voidaan Ilkka Niiniluodon mukaan vielä lisätä seuraavat:Niiniluoto, Ilkka, ”Muuttuvat arvot ja etiikka”, teoksessa * ekologiset arvot **(luonnon kauneus ja terveys, eläinten oikeudet) * egologiset arvot **(omanarvontunto, itsekkyys, oma etu) == Lähteet == == Kirjallisuutta == * * * Luokka:Kirjat kulttuurifilosofiasta Luokka:Suomalaiset tietokirjat Luokka:Vuoden 1939 kirjat
William Rankine

William John Macquorn Rankine (5. heinäkuuta 1820 Edinburgh, Skotlanti – 24. joulukuuta 1872 Glasgow, Skotlanti) oli skotlantilainen insinööri ja fyysikko. Hänen mukaansa on nimetty nykyisin jo pois käytöstä jäänyt termodynaaminen lämpötila-asteikko, Rankine-asteikko. ORC-prosessi (Organic Rankine Cycle) on nimetty myös henkilön mukaan. == Aiheesta muualla == *Organic Rankine Cycle Luokka:Skotlantilaiset fyysikot Luokka:Vuonna 1820 syntyneet Luokka:Vuonna 1872 kuolleet
Emmanuel Culio

Juan Emmanuel Culio (s. 30. elokuuta 1983 Mercedes, Buenos Aires, Argentiina) on argentiinalainen jalkapalloilija, joka edustaa turkkilaista Galatasarayta. Hän on pelipaikaltaan keskikenttäpelaaja. Hän siirtyi CFR Clujiin Chilen pääsarjassa pelaavan Club de Deportes La Serenan riveistä. 16. syyskuuta 2008 Culio teki ensimmäiset kaksi maalia Mestarien liigassa Roomaa vastaan pelatussa lohkovaiheen ottelussa. CFR Cluj voitti ottelun lopulta Culion maaleilla 2-1. 6\. tammikuuta 2011 Culio teki sopimuksen turkkilaisseura Galatasarayn kanssa. Seuraavina kausina hän pelasi vuokrasopimuksella kahdessa eri turkkilaisessa seurassa. Ensin 2011-2012 Ordusporissa ja sen jälkeen 2012-2013 Mersin Idman Yurdussa. Elokuussa 2014 Culio siirtyi Las Palmasiin. == Aiheesta muualla == *Emmanuel Culion tilastot == Lähteet == Luokka:Argentiinalaiset jalkapalloilijat Luokka:Vuonna 1983 syntyneet Luokka:Elävät henkilöt
Viidakkoseikkailu

Viidakkoseikkailu () on vuonna 1982 tuotettu yhdysvaltalainen televisiosarja, jonka pääosassa on Bruce Boxleitner. Sarja perustuu löyhästi Frank Buckin samannimiseen kirjaan, ja sen tapahtumapaikkoina ovat Singapore ja Malesia. Kuten elokuva Kadonneen aarteen metsästäjät ja toinen sitä seurannut televisiosarja Kultainen apina, Viidakkoseikkailu sijoittuu 1930- tai 1940-luvulle. ==Rooleissa== ==Jaksot== * Seven Keys to Singapore (pilotti, 2 jaksoa) * There Is One Born Every Minute * The Reel World of Frank Buck * The Pied Piper * The Warlord * Thirty Hours * Wilmer Bass and the Serengeti Kid * Escape From Kampoon * The Best of Enemies * To Kill a Princess * Bones of Contention * A Switch in Time * The Shadow Women of Chung Tai * The Hostage * Dead Run * Storm Warning Luokka:Yhdysvaltalaiset televisiosarjat
Guillaume Depardieu

Guillaume Jean Maxime Antoine Depardieu (7. huhtikuuta 1971 Pariisi, Ranska – 13. lokakuuta 2008 Garches, Ranska) oli ranskalainen näyttelijä. Hänet palkittiin 1996 César-palkinnolla lahjakkaimpana nuorena näyttelijänä. Lahjakkaaksi näyttelijäksi mainitun Depardieun elämää varjostivat monenlaiset ongelmat, kuten alkoholi ja huumeet. Vuonna 1995 sattuneen moottoripyöräonnettomuuden jälkeen tehdyssä leikkauksessa hän sai stafylokokkitartunnan, jonka vuoksi jalka jouduttiin amputoimaan 2003.Spiegel luettu 15.10.2008 Depardieu kuoli sairaalassa Pariisin lähellä kuvauspaikalla Romaniassa saamaansa keuhkokuumeeseen. Depardieun vanhemmat olivat näyttelijät Gérard Depardieu ja Élisabeth Depardieu. Hänellä oli vuonna 2001 syntynyt tytär avioliitosta näyttelijä Élise Ventren kanssa. ==Filmografia== * Pas si méchant que ça (1974) * Kaikki elämän aamut (Tous les matins du monde, 1991) * Cible émouvante (1993) * Les apprentis (1995) * Marthe (1997) * Alliance cherche doigt (1997) * Huijareita ja pyhimyksiä (Comme elle respire, 1998) * Le Comte de Monte-Cristo (1998) * POLA X (1999) * Elle et lui au 14e étage (2000) * Les marchands de sable (2000) * Aime ton père (2000) * Amour, prozac et autres curiosités (2001) * Les Misérables (2001) * Peau d'ange (2002) * Le pharmacien de garde (2002) * Après vous... (2003) * Celibataires (2006) * Ne touchez pas la hache (2007) * De la guerre (2008) * Versailles (2008) ==Lähteet== ==Aiheesta muualla== * Guillaume Depardieun muistokirjoitus Helsingin Sanomissa * Luokka:Ranskalaiset näyttelijät Luokka:Amputoidut henkilöt Luokka:Vuonna 1971 syntyneet Luokka:Vuonna 2008 kuolleet
Teemahaastattelu

Teemahaastattelu on keskustelunomainen haastattelumenetelmä, jota käytetään yhtenä aineistonhankinnan tapana laadullisessa tutkimuksessa. Teemahaastattelua luonnehditaan myös puolistrukturoiduksi haastatteluksi, koska siinä on enemmän ennalta määriteltyä rakennetta kuin avoimessa haastattelussa, mutta väljempi rakenne kuin strukturoidussa eli lomakehaastattelussa. Englanniksi teemahaastattelusta käytetään termejä focused interviewAlastalo 2005: Tutkimushaastattelun historia yhteiskuntatieteissä s. 67 tai semi-structured interview. Rubinin ja Rubinin (2005) mukaan "laadulliset haastattelumenetelmät" (approaches to depth qualitative interviewing) eroavat toisistaan siinä, kuinka laajoja haastateltavalle esityt kysymykset ovat. Samassakin haastattelussa voi kuitenkin esiintyä laajuudeltaan erilaisia kysymyksiä, esimerkiksi alussa avoimia ja myöhemmin puolistrukturoituja.Rubin & Rubin 2005, 4-5 ==Katso myös== * Haastattelu * Kyselytutkimus * Laadullinen tutkimus ==Lähteet== * * * ===Viitteet=== ==Kirjallisuutta== * * ==Aiheesta muualla== * Luokka:Tutkimus
Indigokarmiini

Indigokarmiini (C16H10N2Na2O8S2) on väriaine. Indigokarmiinia käytetään kankaiden värjäyksessä , elintarvikevärinä (E132) ja pH-indikaattorina. Indigokarmiini muuttaa väriään sinisestä keltaiseksi pH:n ollessa välillä 11,4–13,0 . Indigokarmiinia voidaan käyttää myös redox-indikaattorina. Jotkut voivat olla yliherkkiä indigokarmiinille, mikä ilmenee mm. huononolontunteena, oksenteluna sekä ihottumana. == Lähteet == == Aiheesta muualla == *KEGG: Indigocarmine *ChemBlink: Acid Blue 74 Luokka:Elintarvikevärit Luokka:Indikaattorit
Rye (kaupunki New Yorkin osavaltiossa)

Rye on kaupunki Westchesterin piirikunnassa New Yorkin osavaltiossa Yhdysvalloissa. Ryen kaupunki ja läheinen Ryen kunta, joka on kuntastatuksestaan huolimatta suurempi kuin Ryen kaupunki, ovat eri entiteettejä. Kaupunki, alun perin Ryen kylä, kuului Ryen kuntaan vuoteen 1942 saakka, jolloin se korotettiin kaupungiksi viimeisimpänä New Yorkin osavaltiossa. Kaupungissa asui vuoden 2010 väestönlaskennassa 15 720 ihmistä. Kaupunkiin on haudattu sen entinen asukas John Jay, Yhdysvaltojen liittovaltion perustaja ja ensimmäinen korkeimman oikeuden puheenjohtaja. Benjamin Franklinin 1763 asettamat kilometripylväät ovat edelleen paikallaan Boston Post Roadin varrella mailien 24, 25 ja 26 kohdalla. Vuonna 2014 Movoto- kiinteistöyhtiö valitsi Ryen New Yorkin osavaltion kymmenen parhaan asuinpaikan joukkoon. Myös muut kärkikymmenikön paikkakunnat sijaitsevat Westchesterin piirikunnassa. ==Lähteet== == Aiheesta muualla == Luokka:New Yorkin kaupungit Luokka:Westchesterin piirikunta
Rye (kunta New Yorkin osavaltiossa)

Rye on kunta Westchesterin piirikunnassa New Yorkin osavaltiossa Yhdysvalloissa. Kunnan asukasluku on 43 880 (2000). Ryen kuntaa ei tule sekoittaa läheiseen Ryen kaupunkiin. Ryen kunta koostuu kahdesta taajamasta: Port Chesteristä and Rye Brookista. Siihen kuuluu myös osa Rye Neckin taajamasta, jonka Rye jakaa Mamaroneckin kunnan kanssa. Luokka:New Yorkin kunnat Luokka:Westchesterin piirikunta
MacAulayn klaani

MacAulayn klaani on skotlantilainen klaani. Klaanin historiallinen keskus on ollut Ardincaplea ympäröivät maat, joka nykyään kattaa Rhun kylän ja Helensburghin burghin Argyll ja Butessa. Ardincaplen Macaulayt ovat pääosin sijainneet perinteisessä Dunbartonshiren kreivikunnassa, jonka läpi kulkee 'Ylämaan linja' jakaen sen Ylämaahan ja Alamaahan. MacAulayta on pidetty Ylämaan klaanina ja eri historioitsijat ovat yhdistäneet sen alkuperäisiin Lennoxin jaarleihin ja myöhemmin Gregorin klaaniin. Klaanin päällikköä on kutsuttu arvonimellä Ardincaplen lairdi. On myös muita skotlantilaisia MacAulayn klaaneja, joilla ei ole historiallista yhteyttä tähän klaaniin. Näitä ovat Lewisin MacAulayn klaani ja Ullapoolin ja Loch Broomin MacAulayn klaani sekä mahdollisesti Uistin Macaulayn klaani Despite the Uist MacAulays close proximity to the Lewis MacAulays, they are not considered to be related.. ==Historia== ===Alkuperä=== Klassisen gaelin henkilönnimi AmhlaoíbhNewton (1996), pp. 46–51., (nykyään englantilaisittain Aulay), oli yleinen kristitty nimi varhaisissa Lennoxin jaarlien perheissä. ==Lähteet== Luokka:Skotlannin klaanit
Piitetrafluoridi

Piitetrafluoridi eli tetrafluorisilaani on myrkyllinen kemiallinen yhdiste, jonka kaava on SiF4. Pitetrafluoridia muodostuu vetyfluoridin reagoidessa piidioksidin kanssa. Tähän perustuu vetyfluoridin kyky syövyttää lasia. Sitä syntyy sivutuotteena fosfaattilannoitteiden valmistuksessa, koska apatiittimalmi sisältää piitä ja malmi liuotetaan vetyfluoridin ja rikkihapon seokseen.Jean Aigueperse, Paul Mollard, Didier Devilliers, Marous Chemla, Robert Faron & René Romano, Jean Pierre Cuer : Fluorine Compounds, Inorganic, Ullmann's Encyclopedia of Industrial Chemistry, John Wiley & Sons, New York, 2000. Viitattu 07.07.2013 Yhdistettä voi päästä ilmaan myös vulkaanisissa purkauksissa. Piitetrafluoridia käytetään jonkin verran mikroelektroniikassa erittäin puhtaan piin valmistukseen, hienojakoisen ja suuren ominaispinta-alan omaavan piidioksidin valmistukseen, valokuitujen tuotannossa ja eräiden piiyhdisteiden, kuten fluoripiihapon valmistuksessa. ==Lähteet== ==Aiheesta muualla== *Liikenneministeriön päätös:vaarallisten aineiden kuljettamisesta tiellä annetun liikenneministeriön päätöksen muuttamisesta Luokka:Fluoridit Luokka:Piiyhdisteet Luokka:Puolimetalliyhdisteet
Siegfried Knappe

Siegfried Knappe (15. tammikuuta 1917 – 1. joulukuuta 2008) oli Saksan armeijan upseeri, joka oli toisen maailmansodan loppuvaiheessa sijoitettuna Berliiniin, missä hän osallistui päivittäisiin tilannekatsauksiin Führerbunkerissa. Sodan aikana Knappe osallistui Ranskan valtaamiseen, jossa hän kunnostautui taistelussa, vaikka olikin pataljoonansa adjutantti. Knappe myös haavoittui luodista käteensä. Knappe oli mukana myös sotatoimissa Italiassa ja itärintamalla sekä Berliinin puolustustaistelussa. Knappe joutui sodan viime päivinä neuvostojoukkojen vangiksi, josta vapautui 1949. Vuonna 1955 hän muutti Yhdysvaltoihin, missä hän julkaisi muistelmateoksen nimeltä Soldat: Reflections of a German Soldier, 1936–1949. == Teoksia == * == Aiheesta muualla == * Knappen haastattelu Luokka:Saksalaiset toisen maailmansodan sotilaat Luokka:Vuonna 1917 syntyneet Luokka:Vuonna 2008 kuolleet